CELEX: 32018R1243
Language: sk
Date: 2018-09-13 00:00:00
Title: Vykonávacie nariadenie Komisie (EÚ) 2018/1243 z 13. septembra 2018 o zatriedení určitého tovaru do kombinovanej nomenklatúry

17.9.2018   
               
               
                  SK
               
               
                  Úradný vestník Európskej únie
               
               
                  L 232/1
               
            
         VYKONÁVACIE NARIADENIE KOMISIE (EÚ) 2018/1243
         z 13. septembra 2018
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. septembra 2018
            
               
                  Za Komisiu
               
               
                  v mene predsedu
               
               Stephen QUEST
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Tmavohnedý vodný extrakt s týmto zložením (v hmotnostných %):
                     
                     
                        2309 90 96 
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2309 , 2309 90  a 2309 90 96 .
                        Výrobok nemôže byť zatriedený do položky 1703  ako melasa, pretože neobsahuje značné množstvo cukru [pozri aj vysvetlivky k harmonizovanému systému (HS) k položke 1703 , prvý odsek, predposledná veta].
                        Výrobok nemôže byť zatriedený do položky 2303  ako iný odpad z výroby cukru vzhľadom na jeho zámernú výrobu z melasy v spojení s jeho zamýšľaným použitím ako premixu do krmív [pozri aj vysvetlivky k HS k položke 2303 , písm. D)].
                        Premix do krmív, ktorý zlepšuje trávenie zvierat, je prípravok druhu používaného ako krmivo pre zvieratá položky 2309  [pozri aj vysvetlivky k HS k položke 2309 , časť II, písm. C), bod 1)].
                        Výrobok sa preto má zatriediť pod číselný znak 2309 90 96  ako prípravok druhu používaného ako krmivo pre zvieratá.
                     
                  
                        betaín
                     
                     
                        40,
                     
                  
                        voda
                     
                     
                        40,
                     
                  
                        sacharóza
                     
                     
                        2,2,
                     
                  
                        popol
                     
                     
                        3,
                     
                  
                        iné organické látky (ako aminokyseliny a organické kyseliny).
                        Výrobok sa vyrába z melasy z cukrovej repy filtráciou, chromatografickou purifikáciou a následne koncentráciou betaínu. Tým sa obsah cukru znižuje z približne 60 % na 2 % a obsah betaínu sa zvyšuje z 5 % na 40 %.
                        Výrobok sa používa výlučne ako premix do krmív pre zvieratá, ktorý uľahčuje trávenie a udržiava stabilitu v črevách.
                        Výrobok je balený v nádobách s hmotnosťou 1 000  kg alebo sa dováža ako voľne ložený.